{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga Pravilnika o gospodarenju otpadnim gumama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","II. CILJEVI U GOSPODARENJU OTPADNIM GUMAMA,\nČlanak 4.","Predlaže se izmijeniti  stavak 2. na način da se broj „80“ zamijeni brojem „70“.  Naime, članice Zajednice za zaštitu okoliša u gospodarstvu mišljenja su kako je potrebno smanjiti postotak mase sakupljenih otpadnih guma koje se upućuju na ponovnu uporabu i recikliranje budući da na tržištu egzistiraju i dionici koji navedenu kategoriju otpada energetski oporabljuju.","Nije prihvaćen","Predložena stopa ne predstavlja povećanje materijale oporabe u odnosu na postojeću stopu propisanu čl. 7. važećeg Pravilnika. Naime prema članku 7. važećeg Pravilnika reciklažom otpadnih guma mora se obuhvatiti najmanje 70% količine otpadnih guma utvrđene na temelju podataka o količini stavljenih na tržište u prethodnoj godini, dok prema ovom prijedlogu stopa od 80% se odnosi na količinu otpadnih guma sakupljenih u tekućoj godini. Napominje se da se u gospodarenju otpadnim gumama nikada ne sakupi ukupna količina stavljena na tržište te predložena stopa ne predstavlja povećanje stope materijalne oporabe."]
[2,"HGK","III. OBVEZE PROIZVOĐAČA ,\nČlanak 6.","Vezano na mjeru iz stavka 1. alineja 4., članice Udruženja trgovine motornim vozilima i dijelovima mišljenja su kako je tu mjeru dosta teško ispuniti budući da nije jasno naznačeno na koji bi se način ovo trebalo obaviti, odnosno u kojem obliku. Članice Udruženja s punom pažnjom razmatraju obveze iz prijedloga Pravilnika te naglašavaju kako već i sada na svojim mrežnim stranicama objavljuju informacije vezane uz postupanje s otpadnim vozilima. Stoga članice Udruženja pozivaju donositelja propisa da jasnije naznači način i mjesto na kojem bi e trebale ove informacije nalaziti.","Nije prihvaćen","U stavku 1. članka 6. ovog prijedloga jasno je naznačena obveza informiranja krajnjeg korisnika  na ambalaži ili pratećoj dokumentaciji iz čega proizlazi da se isto provodi na pisani način."]